CELEX: 32010R1022
Language: sl
Date: 2010-11-12 00:00:00
Title: Uredba Komisije (EU) št. 1022/2010 z dne 12. novembra 2010 o odobritvi zvišanja omejitev za obogatitev vina, proizvedenega iz grozdja, potrganega v letu 2010 v nekaterih vinorodnih conah

13.11.2010   
            
            
               SL
            
            
               Uradni list Evropske unije
            
            
               L 296/3
            
         UREDBA KOMISIJE (EU) št. 1022/2010
   z dne 12. novembra 2010
   o odobritvi zvišanja omejitev za obogatitev vina, proizvedenega iz grozdja, potrganega v letu 2010 v nekaterih vinorodnih conah
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1) ter zlasti tretjega odstavka člena 121 Uredbe,
   ob upoštevanju naslednjega:
   
               (1)
            
            
               Točka A.3 Priloge XVa k Uredbi (ES) št. 1234/2007 določa, da lahko države članice zaprosijo za zvišanje omejitev za povečanje volumenskega deleža alkohola v vinu (obogatitev) za največ 0,5 % v letih, ko so bile podnebne razmere izjemno neugodne.
            
         
               (2)
            
            
               Belgija, Češka, Danska, Nemčija, Madžarska, Nizozemska, Avstrija, Poljska, Slovenija, Slovaška in Združeno kraljestvo so zaprosili za takšna zvišanja omejitev za obogatitev vina, proizvedenega iz grozdja, potrganega v letu 2010, ker so bile podnebne razmere med rastno sezono na nekaterih zemljepisnih območjih izjemno neugodne.
            
         
               (3)
            
            
               Zaradi izjemno slabih vremenskih razmer med letom 2010 omejitve za povečanje naravnega volumenskega deleža alkohola, ki ga določa točka A.2 Priloge XVa k Uredbi (ES) št. 1234/2007, na nekaterih vinorodnih območjih ne omogočajo proizvodnje vina z ustreznim skupnim volumenskim deležem alkohola, za katerega bi sicer obstajalo tržno povpraševanje.
            
         
               (4)
            
            
               Zato je primerno odobriti zvišanje omejitev za obogatitev vina, proizvedenega iz grozdja, potrganega v letu 2010 v nekaterih vinorodnih območjih.
            
         
               (5)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Na zemljepisnih območjih, ki so na seznamu v Prilogi k tej uredbi, z odstopanjem od točke A.2 Priloge XVa k Uredbi (ES) št. 1234/2007, povečanje naravnega volumenskega deleža alkohola v svežem grozdju, potrganem v letu 2010, grozdnem moštu, delno prevretem grozdnem moštu, mladem vinu, ki je še v vrenju, in vinu, proizvedenem z uporabo grozdja, potrganega v letu 2010, ne sme preseči naslednjih omejitev:
   
               (a)
            
            
               3,5 % volumna v vinorodni coni A iz dodatka k Prilogi XIb k Uredbi (ES) št. 1234/2007;
            
         
               (b)
            
            
               2,5 % volumna v vinorodni coni B iz dodatka k Prilogi XIb k Uredbi (ES) št. 1234/2007;
            
         
               (c)
            
            
               2,0 % volumna v vinorodni coni C I iz dodatka k Prilogi XIb k Uredbi (ES) št. 1234/2007.
            
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. novembra 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      PRILOGA
      
         Zemljepisna območja, na katerih je na podlagi člena 1 dovoljeno povečanje omejitve za obogatitev
      
      
                  Država članica
               
               
                  Zemljepisna območja (vinorodna cona)
               
            
                  Belgija
               
               
                  Vsa vinorodna območja (cona A)
               
            
                  Češka
               
               
                  Vsa vinorodna območja (coni A in B)
               
            
                  Danska
               
               
                  Vsa vinorodna območja (cona A)
               
            
                  Nemčija
               
               
                  Vsa vinorodna območja (coni A in B)
               
            
                  Madžarska
               
               
                  Vsa vinorodna območja (cona C I)
               
            
                  Nizozemska
               
               
                  Vsa vinorodna območja (cona A)
               
            
                  Avstrija
               
               
                  Vsa vinorodna območja (cona B)
               
            
                  Poljska
               
               
                  Vsa vinorodna območja (cona A)
               
            
                  Slovenija
               
               
                  Podravje in Posavje (cona B)
               
            
                  Slovaška
               
               
                  Vsa vinorodna območja (coni B in C I)
               
            
                  Združeno kraljestvo
               
               
                  Anglija, Wales (cona A)